ถนนหลังห้างเซนทรัลบางนา จะมีร้านอาหารดังๆอยู่ 2-3 ร้าน ที่คนบางนามักจะเข้าไปฝากท้องกันไม่ร้านใดก็ร้านหนึ่ง และในวันนี้นิวคุงจะมารีวิวร้านยกครกที่ไปกินเมื่อวันก่อนครับ
ร้านยกครก นั้นจะเป็นร้านอาหารอีสานเจ้าดังที่มีขายแฟรนไชส์ในกรุงเทพและจังหวัดใกล้เคียง และสำหรับร้านสาขาบางนาก็ถือว่าเป็นร้านที่ขายดีมากร้านหนึ่งเลย
ร้านจะเป็นลักษณะแบบโต๊ะไม้ยาวๆ ภายในกว้างมีลมพัด นั่งได้สบายดี ร้านสะอาดดี แต่มีบางจุดที่เวลานั่งแล้วจะรู้สึกเหนียวๆบ้าง 
นอกจากนี้ที่ร้านมีที่จอดรถส่วนตัวไว้รองรับลูกค้าด้วย ไม่ต้องห่วงเรื่องที่จอดรถเลยครับ

ที่ร้านจะเน้นขายอาหารอีสานเป็นหลัก โดยหลักๆแล้วก็จะมีเมนูเบสิกๆเหมือนทั่วๆไป และมีเมนูบางอย่างที่เป็นเมนูอาหารไทยมาแทรกด้วยเช่น ปลาทอดต่างๆ ยำวุ้นเส้น เป็นต้น
ราคาอาหารต่ออย่างนั้นก็จะอยู่ที่จานละ ราวๆ 80-100 บาท ซะส่วนมาก เว้นแต่พวกเมนูปลาที่ราคาจะอยู่ที่ 200-400 บาท ครับ

วันนี้ผมสั่งอาหารกิน 6 เมนูด้วยกัน คือ
1. ลาภหมูสับ จานนี้ทำรสชาติออกมาได้เผ็ดหวานแบบกลางๆ เป็นรสชาติที่แซ่บเท่าไหร่นัก เนื้อหมูสับก็มีรสหวานผสานกับรสลาภกินได้เพลินๆดี
2. ทอดมันกุ้ง ของร้านนี้ ผมกินแล้วเฉยมากครับ คือขนาดชิ้นมันขนาดกลางๆไม่สมราคาซักเท่าไหร่ และรสชาติของตัวกุ้งนั้นมีรสชาติอ่อนๆ แต่ก็กินได้เล่นๆไม่คิดมาก ทอดมาได้กรอบนอกนุ่มในกินกับน้ำจิ้มบ๊วยได้เพลินๆ
3. คอหมูย่าง จานนี้ได้มาแบบเนื้อๆติดมันหน่อยๆ ตัวรสคอหมูนั้นมีรสหวานหมูอร่อยแต่ก็ไม่ถึงกับรสเข้มมากนัก เนื้อสุกทั้งชิ้น แล่มาชิ้นบางๆไม่เหนียวมาก กินกับจิ้มแจ่วอร่อยดี
4. ปีกไก่เบรกแตก เป็นเมนูเด่นที่สุดของร้านเลย ที่ร้านจะเอาปีกไก่ส่วนกลางมาผ่าครึ่งและทอดกรอบๆ กินแล้วจะได้รสกรอบอร่อยของไก่ และตัวไก่เองก็มีรสชาติเค็มนิดๆกรอบอร่อย กินได้เพลินๆเลยสำหรับเมนูนี้
5. ปลากระพงทอดตะไคร้ จานนี้เป็นเมนูปลาทอดที่หั่นเนื้อปลาแล้วมาทอดเป็นชิ้นๆ ทำให้แต่ละชิ้นมีความกรอบนอกนุ่มใน กินแล้วได้รสหวานปลาอร่อยกำลังดี แต่เมนูนี้กินเปล่าๆไม่ได้เพราะเลี่ยนมาก ใช้น้ำจิ้มซีฟู๊ดช่วยเพิ่มรสให้อร่อยยิ่งขึ้นได้
6. บัวลอยมะพร้าวอ่อน เป็นรสชาติแบบของแช่แข็งเอามาเวฟครับ รสหวานอร่อยได้มาตรฐาน กินล้างปากมื้อนี้ได้ดีเลย

สรุปโดยรวม (เต็ม 10)
ให้ 7 คะแนนครับ รสชาติโดยรวมๆแล้วอร่อยแบบธรรมดา กินแล้วไม่ติดใจอะไรเท่าไหร่ครับ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  6 / 3 / 57
